  Туспуктэм: Григорий Фомин Майя Бывальцева 2023-тӥ арын 1-тӥ южтолэзьысен Удмуртиын Кам но Буй шуръёс вамен потон понна дунъёс воштӥськозы. Со сярысь выжъёсын кивалтонъя операторлэн нимлыко сайтаз ивортӥзы. Пичи машинаос понна Кам вамен – 330 манет тыроно луоз, Буй вамен – 220 манет, кык выжъёс вамен – 550 манет. Шоро-куспо машинаос Кам шур вамен выж вылтӥ ортчемзы понна троссэ 800 манет сётозы, Буй вамен – 480 манет, кык выж вылтӥ – 1 сюрс 280 манет. Секыт вузъёсты нуллӥсь машианос но автобусъёс (ӝуждалазы 2,6 метрозь, осьсы – кык) Кам шурез 1 сюрс 350 манетэн потозы, Буй шурез – 800 манетэн, кыксэ – 2 сюрс 150 манетэн. Нош 2,6 метр но солэсь ӝужыт, куинь но солэсь трсо осен бадӟым машинасо но автобусъёс Кам вамен потон понна 1 сюрс 800 манет тырозы, Буй вамен – 1 сюрс манет, кык шуръёс вамен – 2 сюрс 800 манет. Тегъёс: Удмуртия Кама дунъёснотарифъёс  